Niu Norša

Niu Norša () – gyvenvietė Australijos pietvakariuose, Vakarų Australijos valstijoje, Vitbelto regione, Viktorijos Lygumų grafystėje. Vienintelė vienuolių gyvenvietė Australijoje.Community’s shock as Benedictine monks close down beloved New Norcia Hotel, The West Australian, 2020-01-07. Nuoroda tikrinta 2023-10-02. Įsikūrusi valstijos pietvakarinėje dalyje, Muro (Moore River) dešiniajame krante, šalia Didžiojo Šiaurės plento (Great Northern Highway), apie 115 km į šiaurės rytus nuo Perto. 57 gyventojai (2021 m.).

Veikia benediktinų vienuolynas (7 vienuoliai 2021 m.)Claire Moodie, Plea to find children's burial sites at New Norcia, where the town cemetery contains unmarked graves, ABC News, 2021-11-16. Nuoroda tikrinta 2023-10-02. su bažnyčia (pastatyta 1861 m.), muziejus ir dailės galerija, pakelės užeiga, svečių namai. Vienuolyne sukaupta biblioteka ir archyvas.Protecting a Unique Heritage, New Norcia Benedictine Community. Nuoroda tikrinta 2023-10-02. Apie 8 km į pietus nuo gyvenvietės stovi Europos kosmoso agentūros antžeminė stotis.New Norcia - DSA 1, The European Space Agency. Nuoroda tikrinta 2023-10-02.

Lankoma turistų.The Story of New Norcia, New Norcia Benedictine Community. Nuoroda tikrinta 2023-10-02. Niu Noršoje tradiciškai gaminama duona, spaudžiamas alyvuogių aliejus. Vienuolyno ir aplinkinių pastatų kompleksas įtrauktas į Vakarų Australijos kultūros paveldo sąrašą.Benedictine Monastery Precinct, New Norcia, Heritage Council, Government of Western Australia. Nuoroda tikrinta 2023-10-02. 

1846 m. trys vienuoliai benediktinai (du ispanai ir prancūzas) ir airių katechetas aborigenų žemėse įkūrė misiją, apie 8 km į šiaurę nuo dabartinės gyvenvietės. 1847 m. misija perkelta į naują (dabartinę) vietą šalia Muro upės ir pavadinta Šv. Benedikto gimtojo Nursijos miesto (dabar Norča Italijoje) vardu. 1848 m. misija turėjo daugiau kaip  žemės, augino avis ir galvijus. 1848 m. atidaryta mokykla aborigenų berniukams,St Mary's Mission, New Norcia (1848–1974), Find & Connect, Australian Government. Nuoroda tikrinta 2023-10-02. 1861 m. – mergaitėms (abi veikė iki 1974 m.).St Joseph's Native School and Orphanage, New Norcia (1861–1974), Find & Connect, Australian Government. Nuoroda tikrinta 2023-10-02. XIX a. septintame ir aštuntame dešimtmečiuose iškasti šuliniai, veisti arkliai, gamintas šilkas. 1867 m. įkurtas vienuolynas, 1908 m. ir 1913 m. – koledžai (uždaryti 1991 m.). 1927 m. atidarytas viešbutis (veikė iki 2020 m.).New Norcia, WA, AussieTowns. Nuoroda tikrinta 2023-10-02.

 Šaltiniai 

Kategorija:Vakarų Australijos miestai